
FORSLAG TIL VEDTEKTER FOR
«KORET»
Vedtatt på årsmøtet «Dato»

§ 1 ORGANISASJON
1.1 Identitet og tilhørighet
1. «Korets navn», stiftet dd.mm.åååå, er et partipolitisk uavhengig og livssynsåpent blandet kor, mannskor eller damekor i <byens navn> eller <kommunens navn>.
2. Koret er tilsluttet Norges Korforbund.
§ 2 FORMÅL
2.1 Formål
1. Korets formål er å fremme interesse for god korsang og bidra til musikalsk utvikling i et trygt og sosialt godt miljø, slik at koret kan være et attraktivt kulturtilbud i lokalsamfunnet.
2.2 Virkemidler
1. god og forsvarlig organisering
2. kortsiktig og langsiktig planlegging
3. god økonomistyring
4. kompetanseutvikling for sangere og dirigent(er)
5. konserter og andre musikalske aktiviteter
6. synlighet og kommunikasjon utad
7. samarbeid med relevante kulturaktører
8. kontakt med andre kor og musikkorganisasjoner
§ 3 MEDLEMSKAP
3.1 Opptak av medlemmer
1. Som medlem kan tas opp personer som ønsker å delta i korets virksomhet og bidra til å oppfylle korets formål.
2. Koret kan kreve stemmeprøve dersom dirigenten vurderer det som nødvendig.
3. Minstealder for opptak er 14 år, med mindre årsmøtet fastsetter noe annet.
4. Medlemskapet gjelder fra dato for opptak. Medlemskontingent betales fra første påfølgende 1. januar eller 1. juli, med mindre styret fastsetter en annen ordning.
5. Søknad om medlemskap behandles av styret i samråd med dirigenten. Ved avslag kan søkeren be om at saken legges fram for førstkommende årsmøte til endelig avgjørelse.
3.2 Medlemmenes plikter
1. arbeide for å realisere korets formål
2. følge korets vedtekter og årsmøtevedtak
3. respektere og følge styrets vedtak
4. delta på øvelser og opptredener så langt det er mulig
5. melde fravær til dirigent eller annen fastsatt kontaktperson
6. betale medlemskontingent innen fastsatt frist
7. gi skriftlig melding til styret ved ønske om permisjon eller utmelding
3.3 Suspensjon og eksklusjon
1. Styret kan med minst 2/3 flertall vedta å suspendere et medlem når særlige grunner tilsier det.
2. Før vedtak treffes, skal medlemmet få anledning til å uttale seg.
3. Et vedtak om suspensjon kan ankes til ekstraordinært årsmøte eller til førstkommende ordinære årsmøte.
4. Årsmøtet kan med minst 2/3 flertall fatte endelig vedtak om eksklusjon.
§ 4 ÅRSMØTET
4.1 Rolle og tidspunkt
1. Årsmøtet er korets øverste myndighet.
2. Ordinært årsmøte holdes hvert år innen utgangen av januar.
4.2 Innkalling og beslutningsdyktighet
1. Årsmøtet innkalles skriftlig av styret med minst fire ukers varsel.
2. Saksliste skal følge innkallingen.
3. Saker som ønskes behandlet på årsmøtet, skal sendes skriftlig og begrunnet til styret senest én måned før årsmøtet.
4. Senest én uke før årsmøtet skal styret sende ut årsmelding, regnskap, forslag til budsjett, valgkomiteens innstilling og øvrige saksdokumenter.
5. Ekstraordinært årsmøte skal innkalles med minst 14 dagers varsel når styret eller minst 1/3 av medlemmene krever det. Saksliste og saksdokumenter skal følge innkallingen.
6. Årsmøtet er beslutningsdyktig når minst halvparten av medlemmene er til stede.
7. Følgende har stemmerett på årsmøtet:
· alle medlemmer som har oppfylt sine forpliktelser overfor koret
· styrets medlemmer, unntatt i saker som gjelder behandling av regnskap og årsmelding for eget styrearbeid
1. Følgende har tale- og forslagsrett, men ikke stemmerett:
· æresmedlemmer
· dirigenten, med mindre dirigenten også er kontingentbetalende medlem
1. Revisor har talerett i saker som gjelder revisjon og regnskap.
2. Dersom det er tvil om et medlem har stemmerett, avgjør årsmøtet spørsmålet.
4.3 Ordinær årsmøtebehandling
1. velge møteleder og møtesekretær
2. godkjenne innkalling og saksliste
3. behandle årsmelding og revidert regnskap
4. behandle innkomne saker
5. fastsette medlemskontingent og vedta budsjett
6. foreta valg
4.4 Valg
1. leder for ett år
2. to medlemmer til styret for to år
3. tre numeriske varamedlemmer til styret for ett år
4. to revisorer for ett år
5. fire medlemmer til musikkutvalget for ett år, én fra hver stemmegruppe
6. leder og fire medlemmer til tur-/festkomiteen for ett år
7. to numeriske varamedlemmer til tur-/festkomiteen for ett år
8. tre medlemmer til kommunikasjons- og profileringskomiteen for ett år
9. leder og to medlemmer til valgkomiteen for ett år
10. ett varamedlem til valgkomiteen for ett år
11. utsendinger til årsmøtet i distriktsforbundet for ett år
12. noteforvalter eller arkivar for ett år
13. eventuelle andre nødvendige verv
4.5 Valgbarhet
1. Valgbare til tillitsverv er medlemmer som har oppfylt sine forpliktelser overfor koret.
2. Tillitsverv bygger på frivillighet.
3. Tillitsvalgte kan nekte gjenvalg for en periode tilsvarende den tiden de har sittet i vervet.
4.6 Avstemningsmåter
1. Avstemning skal være skriftlig ved suspensjon og eksklusjon.
2. Ved valg skal det gjennomføres skriftlig avstemning dersom det er flere kandidater enn det er verv å fylle.
3. I andre saker gjennomføres skriftlig avstemning dersom årsmøtet krever det.
4. Saker avgjøres med alminnelig flertall dersom ikke annet følger av vedtektene.
5. Ved stemmelikhet har leder dobbeltstemme, unntatt ved valg, der resultatet avgjøres ved loddtrekning.
4.7 Protokoll
1. Det skal føres protokoll over årsmøtets forhandlinger og vedtak.
2. Protokollen skal underskrives av valgt møteleder og møtesekretær.
3. Protokollen skal gjøres tilgjengelig for medlemmene innen rimelig tid etter årsmøtet.
§ 5 STYRET
5.1 Sammensetning
1. Koret ledes av et styre på fem medlemmer og tre varamedlemmer valgt av årsmøtet.
5.2 Ansvar og oppgaver
1. lede koret mellom årsmøtene og sørge for at virksomheten drives i samsvar med vedtekter, årsmøtevedtak og gjeldende lover og regler
2. arbeide for å virkeliggjøre korets formål og legge til rette for god organisatorisk, økonomisk og kunstnerisk utvikling
3. planlegge virksomheten, forberede saker til årsmøtet og følge opp vedtak fattet av årsmøtet
4. sørge for forsvarlig økonomiforvaltning, budsjettoppfølging, regnskapsføring og betryggende forvaltning av korets midler og eiendeler
5. inngå nødvendige avtaler på vegne av koret, herunder med dirigent og andre faglige eller administrative ressurser
6. sørge for at medlemmer, komiteer og utvalg får nødvendig informasjon og tilstrekkelige rammer til å utføre sine oppgaver
5.3 Møter og vedtak
1. Styret holder møter så ofte leder finner det nødvendig, eller når minst tre styremedlemmer krever det.
2. Styret er beslutningsdyktig når minst tre medlemmer, herunder leder eller nestleder, er til stede.
3. Ved stemmelikhet har leder, eller nestleder i leders fravær, dobbeltstemme.


5.4 Protokoll og rapportering
1. Det skal føres protokoll over styrets møter. Protokollen skal oppbevares forsvarlig og gjøres tilgjengelig for medlemmene, med unntak av saker av fortrolig karakter.
2. Styret skal holde Norges Korforbund og andre relevante samarbeidspartnere orientert om nødvendige opplysninger, herunder endringer i kontaktinformasjon og tillitsvalgte.
§ 6 MUSIKKUTVALG (MU)
6.1 Sammensetning
a) Musikkutvalget består av én representant fra hver stemmegruppe, en styreoppnevnt representant og dirigenten.
b) Musikkutvalget velger selv leder og fordeler øvrige oppgaver.
6.2 Ansvar og oppgaver
1. bidra til planlegging og utvikling av korets musikalske arbeid i samarbeid med dirigenten
2. følge instruks fastsatt av styret eller årsmøtet
6.3 Musikkfaglig ansvar, protokoll og rapportering
1. Dirigenten har det avgjørende ordet i kunstneriske og musikkfaglige spørsmål.
2. Det skal føres protokoll over møtene, og rapport skal gis til styret innen fastsatt frist.
§ 7 TUR-/FESTKOMITÉ (TFK)
7.1 Sammensetning
a) Tur-/festkomiteen består av leder, fire medlemmer, to varamedlemmer og en styreoppnevnt representant.
b) Komiteen fordeler selv oppgaver internt.
7.2 Ansvar og oppgaver
1. Komiteen skal foreslå, planlegge og bidra til gjennomføring av sosiale arrangementer og turer i korets regi.
2. Planer som har økonomiske eller praktiske konsekvenser for koret, skal godkjennes av styret før de iverksettes.
3. Komiteen skal holde medlemmene orientert om planlagte aktiviteter.
7.3 Protokoll og rapportering
1. Det skal føres protokoll over møtene og gis rapport til styret innen fastsatt frist.
§ 8 KOMMUNIKASJONS- OG PROFILERINGSKOMITÉ (PRK)
8.1 Sammensetning
a) Komiteen består av tre årsmøtevalgte medlemmer og en styreoppnevnt representant.
b) Komiteen fordeler selv oppgaver internt.
8.2 Ansvar og oppgaver
1. Komiteen har ansvar for korets profilering, synlighet og markedsføring, herunder omtale i relevante kanaler.
2. Tiltak som medfører vesentlige kostnader, skal godkjennes av styret før de gjennomføres.
3. Komiteen har ansvar for forsvarlig oppbevaring og bruk av korets fane, dersom koret har fane.
8.3 Protokoll og rapportering
1. Det skal føres protokoll over møtene og gis rapport til styret innen fastsatt frist.
§ 9 VALGKOMITÉ (VK)
9.1 Sammensetning
a) Valgkomiteen består av tre medlemmer valgt av årsmøtet.
b) Valgkomiteen fordeler selv oppgaver internt.
9.2 Ansvar og oppgaver
1. Valgkomiteen arbeider etter instruks vedtatt av årsmøtet.
§ 10 ØKONOMI
10.1 Grunnlag og forvaltning
a) Korets økonomi bygger i hovedsak på medlemskontingent, offentlige tilskudd, egne inntekter og eventuelle gaver eller støtteordninger.
b) Styret skal sørge for forsvarlig regnskapsførsel og betryggende forvaltning av korets midler og eiendeler.
c) Regnskapsåret følger kalenderåret.
10.2 Kostnader og godtgjøring
1. Tillitsverv i koret er ulønnede, med mindre årsmøtet vedtar noe annet.
2. Dokumenterte utgifter i forbindelse med verv kan dekkes etter avtale med styret.
10.3 Regnskap og budsjett
1. Regnskapet skal revideres av årsmøtevalgte revisorer før det legges fram for årsmøtet.
2. Styret skal legge fram forslag til budsjett for kommende år.
3. Budsjettet vedtas av årsmøtet.
§ 11 NOTER OG UNIFORMER
11.1 Noter
a) Noter kan lånes ut til aktive medlemmer så lenge medlemskapet varer.
b) Dersom medlemmene ikke kjøper notene selv, skal koret kjøpe komplette notesett til alle sangere.
11.2 Uniformer og utstyr
1. Notemapper og uniformer kan anskaffes av koret og tilbys medlemmene på vilkår fastsatt av styret.
2. Ved opptredener skal korets fastsatte antrekk og øvrige retningslinjer følges.
11.3 Retur og tilbakekjøp
1. Koret kan fastsette ordninger for tilbakekjøp eller retur av utlånt eller solgt materiell ved opphør av medlemskap.
§ 12 ARRANGEMENTER
12.1 Ansvar og organisering
a) Styret har det overordnede ansvaret for arrangementer i korets regi, i samarbeid med relevante utvalg og komiteer.
b) Styret kan fastsette nærmere retningslinjer for planlegging og gjennomføring av arrangementer.
12.2 Fane og profilering
1. Dersom koret har fane, kan styret beslutte når denne skal brukes.
§ 13 VEDTEKTSENDRINGER
13.1 Vedtakskrav
1. Disse vedtektene kan bare endres av årsmøtet med minst 2/3 flertall.
13.2 Saksbehandling
1. Forslag til vedtektsendringer må fremmes i samsvar med fristene og saksbehandlingsreglene for årsmøtet.
§ 14 OPPLØSNING
14.1 Vedtak om oppløsning
1. Vedtak om oppløsning av koret kan bare fattes av ordinært eller ekstraordinært årsmøte.
2. Forslag om oppløsning må vedtas med minst 2/3 flertall for å være gyldig.
14.2 Disponering av midler og eiendeler
1. Ved oppløsning avgjør årsmøtet med alminnelig flertall hvordan korets midler og eiendeler skal disponeres.
2. Midlene skal benyttes til formål som fremmer korsang eller annet nært beslektet kulturarbeid.

